钦定古今图书集成/明伦汇编/闺媛典/第071卷 > 封瑗妻金氏
## 钦定古今图书集成/明伦汇编/闺媛典/第071卷 > 封瑗妻金氏

按《苏州府志》：“金氏，嘉定人，封瑗妻。万历乙卯，年十九，
归封，甫三月，瑗亡，号恸不食，舅姑强之，勉食少许。尝
祷于佛，愿以此后寿筭，半益父母，半益翁姑。母曰：‘儿
幼，且再商’。氏蹶然起曰：‘从今安有商量法’。及瑗祖母
亡，卜葬，金曰：‘期至矣’。请于姑曰：‘筑几室’？姑曰：‘一室’。金
辄泪下。抵暮邀其姑，语啧啧不休。夜分，姑就寝，未成”
寐，侍女哭报：“新妇死矣。”事闻，诏旌其门。